**Mesto Vrútky**

 Predkladacia správa

*Určené:*

***Na zasadnutie Mestskej rady vo Vrútkach dňa 13. apríla 2022 a zasadnutie Mestského zastupiteľstva vo Vrútkach dňa 21. apríla 2022.***

Názov materiálu:

**Návrh Všeobecne záväzného nariadenia mesta Vrútky č. 1/2022 o určení spádových oblastí materských škôl v zriaďovateľskej pôsobnosti mesta Vrútky**

**Materiál obsahuje:** - predkladacia správa

- návrh VZN

***Návrh na* uznesenie :**

**Mestské zastupiteľstvo vo Vrútkach**

**s c h v a ľ u j e** Všeobecne záväzné nariadenie mesta Vrútky č. 1/2022 o určení spádových oblastí materských škôl v zriaďovateľskej pôsobnosti mesta Vrútky

Vo Vrútkach, dňa 29 .03. 2022

Spracovala: Mgr. Andrea Trylčová, referát školstva

Predkladá: JUDr. Ing. Jana Rišianová, vedúca odboru služieb

................................................................

podpis predkladateľa

**Dôvodová správa**

Mesto Vrútky v zmysle § 6 ods. 1 zákona SNR č. 369/1990 Zb. o obecnom zriadení v znení neskorších zmien a doplnkov a podľa § 8a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Zmenou zákona č. 596/2003 Z. z. vyplýva obci povinnosť určiť všeobecne záväzným nariadením spádovú oblasť pre materskú školu v zriaďovateľskej pôsobnosti obce pre deti s trvalým pobytom v obci, v ktorej plnia povinné predprimárne vzdelávanie. Pre školský rok 2021/2022 bolo vydané a zverejnené rozhodnutie, ktoré upravovalo spádové materské školy, prerozdelenie ulíc v mestských častiach do jednotlivých spádov a z tohto rozhodnutia sa vychádzalo pri spracovávaní predkladaného Všeobecne záväzného nariadenia č. 1/2022 o určení spádových oblastí materských škôl v zriaďovateľskej pôsobnosti mesta Vrútky (ďalej len „VZN“).

Pri tvorbe spádových oblastí pre jednotlivé materské školy sme vychádzali zo súčasného rozloženia detí v materských školách podľa trvalých pobytov rodičov, ako aj geografickej blízkosti materských škôl od bydliska zákonných zástupcov detí. Zároveň sme zohľadnili demografický vývoj v jednotlivých častiach mesta. Vzhľadom k skutočnosti, že zo štyroch materských škôl na území mesta sú tri v širšom centre mesta, spády bytových domov sú pričlenené k týmto trom materským školám, aby nedochádzalo k zvýšenej mobilite detí. Rovnomerné rozdelenie detí predškolského veku zvýši šancu vytvárania tried zložených len predškolákmi, čím sa môže zvýšiť kvalita predškolskej výchovy.

Zdôrazňujeme, že predkladané VZN vytvára podmienky prijatia do materskej školy len pre deti predškolského veku, pre ktoré je predprimárne vzdelávanie povinné. Počet predškolákov sa nám v meste pohybuje v priemere 95 detí za rok, a to dokážeme pokryť 4 triedami v 4 materských školách.

**Návrh**

**Všeobecne záväzné nariadenie mesta Vrútky č. 1 /2022 o určení spádových oblastí materských škôl v zriaďovateľskej pôsobnosti mesta Vrútky**

Mesto Vrútky v zmysle § 6 ods. 1 zákona č. 369/1990 Zb. o obecnom zriadení v znení neskorších zmien a doplnkov a podľa § 8a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v spojení s § 28a, § 59 ods. 2 a 3 a § 59a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov **vydáva**

**v š e o b e c n e z á v ä z n é n a r i a d e n i e**

**o určení spádových oblastí materských škôl v zriaďovateľskej pôsobnosti mesta Vrútky**

**Čl. I.**

**Úvodné ustanovenia**

**§ 1**

Týmto všeobecne záväzným nariadením (ďalej len „VZN“) sa určuje spádová oblasť materských škôl v zriaďovateľskej pôsobnosti mesta Vrútky pre deti s trvalým pobytom v meste Vrútky, ktoré si plnia povinné predprimárne vzdelávanie podľa § 8a zákona 596/2003 Z. z. o štátnej správe v školstve a školskej samospráve v platnom znení.

**Čl. II.**

**Plnenie povinného predprimárneho vzdelávania**

**§ 2**

Mesto Vrútky je zriaďovateľom nasledujúcich materských škôl a Spojenej školy v sieti škôl a školských zariadení Slovenskej republiky:

1. Materská škola, Nábrežná 2A, Vrútky
2. Materská škola, Sv. Cyrila a Metoda 64, Vrútky
3. Materská škola, Francúzskych partizánov 19, Vrútky
4. Materská škola, I. československej brigády 39, org. zložka Spojenej školy, M. R. Štefánika 1, Vrútky

**§ 3**

**Spádové oblasti materských škôl v zriaďovateľskej pôsobnosti mesta Vrútky**

1. Spádové oblasti materských škôl uvedených v § 2 sú vymedzené názvami ulíc na území mesta Vrútky. Pri rozdelení ulice do viacerých spádových oblastí je ulica doplnená o orientačné čísla domov.
2. **Spádová oblasť Materskej školy, Nábrežná 2A, Vrútky tvoria ulice:**

Čachovský rad, Južná, K. Kalocsaya, Langov dvor, Martinská, Matušovičovský rad, Mlynská, Nová, Ulica za mostom, Nábrežná, Vrútky 1000, Kafendova 5/2,3,6,7,8

1. **Spádová oblasť Materskej školy, Sv. Cyrila a Metoda 64, Vrútky** **tvoria ulice:**

Dielenská kružná, Judíkova, Kmeťova, Komorova, Ľubochnianska, M. R. Štefánika 8-14 (párne čísla), M. R. Štefánika 13-21 (nepárne čísla), Republikánska, S. H. Vajanského, Sv. Cyrila a Metoda, Železničná, Švermova, Kafendova 7/8,4, Kafendova 5/1,4,5, Kafendova 9, 8, 10, 12, 14.

1. **Spádová oblasť Materskej školy, Francúzskych partizánov 19, Vrútky tvoria ulice:**

Bystrá, Dlhá, Dolná Kružná, Dolný Dvor, Dubná skala, Francúzskych partizánov, Hájska, Hlboká cesta, Horná Kružná, Horská ulica, Jánošovská, Jedľová ulica, Jonášovská, Karvaša a Bláhovca, Krátka, Lesná, Lipová ulica, Mokraď, Odbojárska, P. O. Hviezdoslava, Potočná, Ruttkayovská, Ružová, Smreková, Sucháčovská, Turcová, Ulica Ľudovíta štúra, Ulica na Kopanice, Ulica poľná, Úzka, A. Hlinku, Fatranská, Fínska, Horná, Jána Bodeneka, Lúčna, Magurská, Martina Rázusa, Minčolská, Močiarna, Partizánska, Radlinského, Šafáriková, Šťastného, Záhradnícka.

1. **Spádová oblasť Materskej školy, I. československej brigády 39, org. zložka Spojenej školy, M. R. Štefánika 1** **tvoria ulice:**

A.Sládkoviča, Gen. A. Kordu, Chotárna, J. G. Tajovského, J. Kalinčiaka, M. R. Štefánika 2-6 (párne čísla), M. R. Štefánika 1-11 (nepárne čísla), Mierová, Palackého, Podjavorinskej,

I. československej brigády, Kafendova 7/1,2,3,5,6,7 a Kafendova 1, 3

**Čl. III**

**Záverečné ustanovenia**

**§ 4**

2. Toto Všeobecne záväzné nariadenie č. 1/2022 o určení spádových oblastí materských škôl v zriaďovateľskej pôsobnosti mesta Vrútky bolo schválené uznesením Mestského zastupiteľstva č. ......... dňa xx. xx. 2022 a nadobúda účinnosť dňom xx. xx. 2022.

Mgr. Branislav Zacharides

primátor mesta